Odense Adresse-Contoirs Efterretninger, 1828-08-26
Offentlige Foranstaltninger. Da Hs. Majestæt Kongen havde ladet sig give nøiagtige Underretninger om en i sener Tid af Eieren v. Fellenberg paa Godset Hofwyl i Schweioprettet lavere Opdragelses= og Underviisnings=Anstalt for de fattigste Børn af Landalmuen, især de Fader= og Moder, løse der i Egnen, i det Øiemed ikke allene at forsørge saadanne Drenge med det til Livets Ophold Fornødne, men og saa at danne dem, medens de opfødes, til kyndige, flittige og nøisomme Arbeidere i Jordbruget, lod Allerhøistsamme paa sin Bekostning to Seminarifter, den ene fra Sjælland, den anden fra Slesvig, drage derhen og der opholde sig en vis Tid, for nøie at lære Indretningen at kjende og for at danne sig til, som Lærere at forestaae lignende Indretning herEfter deres Tilbagekomst besluttede Hs. Majestæt at see dem anbragte paa Landet i Sielland, og paalagde Direktioner, for Universitetet og de lærde Skoler at afgive allerunderdanigst Oplysning, om ikke paa Sorøe Akademies Gods er Lokale kunde afgives til at anstille Forsøg med den Fellenbergske Skole= og Fattig=Indretning, og, da Direktionen, dernæst havde indberettet, at saadant Lokale der vilde kunne tilveiebringes, behagede det Hs. Majestæt ved allerhøieste Resolution af 11 Septbr. 1827 at befale, at bemeldte Forsøgsanstalt der skulde oprettes og være underlagt Direktionens Bestyrelse. Til Lokale for Forsøgsanstalten fandtes beqvem Leilighed paa Arvefæstegaarden Cathrinelyst, Pedersborg Sogn ved Sorøe, og under 4 Juli d. A. har Hs. Majestæt bemyndiget Direktionen til at bekjendtgjøre det Allerhøistsamme forelagte provisoriske Reglement for Jndretningen. Jfølge dette, som fuldstændigt er meddeelt Kollegialtidenden, staaer Jnstitutet, som ikke blot er Underviisnings, men tillige Opdragelsesanstalt, under Overbestyrelse af Direktionen for Universitetet og de lærde Skoler. Det jævnlige Tilsyn fører en særskilt Kommittee, der skal bestaae af Stedets Sognepræst og Godsforvalteren for Sorøe Akademies søndre Godsdistrikt, samt af Forstanderen for det Agerdyrknings-Jnstitut, som i Forbindelse med Sorøe Akademie begyndes paa Møerup. Til Lærere ved Jnstitutet ere allernaadigst udnævnte de tvende Seminarister Peder Møller og Peter Schmidt. Alt Arbeide i Mark, Have og Gaard skulle Lærerne selv drive ved Hielp af Jnstitutets ældre og yngre Lærlinge. Ved Jnstitutet skal ogsaa være et hensigtssvarende Værksted med fornødne Haandværksredskaber, hvor de Unge kunne anvises til og øves i saadanne Haandarbeider, som sætte dem istand til at udbedre og saavidt muligt at forfærdige de simple Redskaber, som til Mark= og Have arbeider samt til Huusbrug ved en Bondegaard behøves. Ligesom Huusandagten holdes Morgen og Aften, skulle de Unge og vænnes til ordentlig Kirkegang alle Søn= og Helligdage. Klædningen i Jnstituttet skal være meget simpel, og deri Jntet over Nødvendighed; Lærlingernes Leie haardt, men behørigen varmt; deres Bespiisning tarvelig, men tilstrækkeligen nærende, rettet efter Aarstiderne. Jngen Dreng maa antages i Jnstitutet yngre end 6 Aar. Fattige Drenge af Akademiets Gods skulle have fortrinlig Adgang. Betalingen for dem erlægges ved at tilbageholde en Deel af de Gaver, som Sorøe Akademies Kasse aarligen udreder til Fattigkommissionerne paa dets Gods. Denne Betaling skal indtil videre være: fire Tønder Rug aarlig for hvert Barn fra 6 til 10 Aars Alder; tre Tønder Rug aarlig for hvert Barn fra 10 til 12 Aar incl., og to Tønder Rug aarlig for Børn over 12 Aar til Konfirmationen, alt in natura eller mod Betaling efter Kapitelstaxten. For Drenge udenfor Akademiets Gods, naar for saadanne er Plads, bliver Betalingen den samme. Uagtet Jnstitutet har sin særskilte Bestyrelse, bliver det at besøge af vedkommende Provst og Stiftets Biskop ved de af dem foretagende Visitationer, og Direktionen for Universitetet og de lærde Skoler, under hvis Overbestyrelse Jnstituttet, ligesom det hele Sorøe Akademies Gods, er henlagt, haver aarligen allerunderdanigst at foredrage Hs. Majestæt Kongen, hvorledes Jnstitutet bestaaer og gaaer frem.